Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: jogról szóló 1989. évi II. törvény (a továbbiakban: Etv.)
Paragraph Index: 115

4. Az indítványozó szerint a Ve. „1. §-a azért alkotmányellenes, mert kihagyta a felsorolásból a független képviselőjelöltek csoportját. A törvény ugyanakkor önmagának is ellentmond, mert ugyanakkor tartalmazza azt a kitételt, hogy a választójog egyenlő, valamint azt is, hogy érvényre kell juttatni az esélyegyenlőséget jelöltek és a jelölő szervezetek között. … Diszkriminatív megkülönböztetésnek tartjuk, hogy a független jelöltekre adott szavazatok értéke nem azonos a pártjelöltekre adott szavazatokkal, attól jóval kevesebbet érnek. Az Alkotmánybíróságtól várjuk sérelmeink orvoslását annak érdekében, hogy ha a független képviselőjelölt nem kerül megválasztásra egyéni képviselővé, akkor se vesszen el a rájuk adott szavazat, s a pártokhoz hasonlóan listáról ismételten felhasználásra kerülhessenek.”

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes